कहा- हमारे भगवान असली सुपरहीरो हैं; नई जेनरेशन को समझाने के लिए मॉर्डन लुक दिया
Adipurush Movie Controversy - Actor Siddhant Karnick Speaks About Om Raut's Film. आदिपुरुष में विभीषण का किरदार निभाने वाले एक्टर सिद्धांत कर्णिक ने फिल्म को डिफेंड किया है। उन्होंने कहा कि फिल्म के जरिए हिंदू देवताओं और ग्रंथों को आधुनिक तरीके से दिखाया गया ताकि वे नई पीढ़ी से रिलेट कर सकें।
आदिपुरुष में विभीषण का किरदार निभाने वाले एक्टर सिद्धांत कार्णिक ने फिल्म को डिफेंड किया है। उन्होंने कहा कि फिल्म के जरिए हिंदू देवताओं और ग्रंथों को आधुनिक तरीके से दिखाया गया ताकि नई पीढ़ी इससे रिलेट कर सकें।
सिद्धांत के मुताबिक, आज कल की जेनरेशन वाले स्पाइडर मैन और सुपरमैन जैसे फिक्शनल सुपरहीरो से काफी ज्यादा प्रभावित रहते हैं। हमारे पास देवताओं के रूप में असली सुपरहीरो हैं, उनके बारे में लोगों को बताना बहुत जरूरी है।
सिद्धांत ने कहा- हमारे भगवान उन फिक्शनल किरदारों से काफी ज्यादा कूल हैं
सिद्धांत कार्णिक ने ईटाइम्स से बात करते हुए कहा- मैं देखता हूं कि मेरा भतीजा और मेरे कुछ युवा दोस्त सुपरहीरो वाली टी-शर्ट पहनकर घूमते हैं। हमारा खुद का इतिहास रहा है, ये इतिहास पता नहीं कितने सारे सुपरहीरोज से भरा हुआ है।
उनकी कहानियां आज भी किताबों में लिखी हुई हैं। हमें दिखाना है कि हमारे भगवान आज कल के फिक्शनल किरदारों से काफी ज्यादा कूल हैं। इतना ही नहीं उनके व्यक्तित्व में कई परतें भी हैं, जिसे जितना समझें उतना कम है।
अपने देवताओं को सुपरहीरो बनाकर दिखाना चाहिए
सिद्धांत ने आगे कहा- मैं ये नहीं कह रहा कि वेस्टर्न सुपरहीरो को देखना बंद करना चाहिए। लेकिन अब हमारा फोकस ये होना चाहिए कि हम उन फिक्शनल किरदारों की जगह पर अपने देवताओं का गौरव गाथा आने वाली पीढ़ी को दिखाएं।
10 साल का बच्चा भी फिल्म देखकर एंजॉय कर रहा था
सिद्धांत ने कहा कि उन्हें ये देखकर काफी खुशी हुई जब एक 10 साल का बच्चा फिल्म के दौरान थिएटर में नाच रहा था। उन्होंने कहा- ऐसा लग रहा था कि वो बच्चा लाइफ का सबसे बेस्ट मोमेंट एंजॉय कर रहा था।
मुझे उसे देख कर एहसास हुआ कि आदिपुरुष एक ऐसी फिल्म है, जिसे देखकर बच्चों को ग्रंथों और इससे जुड़ी कहानियों के बारे में जरूर जानकारी होगी।
बता दें कि रिलीज के बाद से ही फिल्म पर काफी ज्यादा विवाद देखने को मिल रहा है। फिल्म में भगवान राम, माता सीता, हनुमान जी और रावण के लुक पर काफी विवाद देखने को मिला था। लोगों का कहना था कि फिल्म में देवताओं का गलत तरीके से चित्रण किया गया है। 